

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogres, Brīvības ielā 33 | **Nr.1** | 2025. gada 30. janvāris |

**26.**

**Par telpu nodošanu**

**bezatlīdzības lietošanā biedrībai “Latvijas Skautu un gaidu centrālā organizācija”**

Ogres novada pašvaldībā (turpmāk - Pašvaldība) saņemts biedrības “Latvijas Skautu un gaidu centrālā organizācija”, reģistrācijas Nr. 40008000437 (turpmāk - Biedrība), valdes priekšsēdētājas Ivetas Ēlertes 2025. gada 2. janvāra iesniegums (reģistrēts Pašvaldībā ar Nr. 2-4.1/44) ar lūgumu piešķirt Ogresgala tautas nama ēkā (Bumbieru ielā 9, Ogresgalā, Ogres nov.) telpu bezatlīdzības lietošanā (turpmāk - Telpu) Ogresgala 5. skautu un gaidu vienībai nodarbību organizēšanai.

Iesniegumā Biedrība lūdz uz 5 gadiem nodot bezatlīdzības lietošanā Ogresgala Tautas nama Lielo zāli Ogresgala 5. skautu un gaidu vienības nodarbību organizēšanai, kurā saskaņā ar biedrzinību datiem uz 2024. gada 31. decembri ir 43 biedri. Plānotais nodarbību laiks periodā no septembra līdz maijam divas reizes nedēļā – otrdienās no plkst. 18.00 -19.30 un svētdienās no plkst. 10.00 - 11.30.

Skautu kustība ir visu pasauli aptveroša jauniešu organizācija, kuras mērķis ir attīstīt jauniešiem un bērniem fiziskās iemaņas, prātu un pacelt garīgo vērtību skalu. Skautu un Gaidu centrālās organizācijas (LSGCO) misija ir, iesaistot bērnus un jauniešus neformālās izglītības procesā, veidot vērtību sistēmu, kas balstīta skautu un gaidu likumos un solījumā. Aktīvi darbojoties sabiedrības labā, dot iespēju gūt personisko piepildījumu un veidot pasauli labāku. LSGCO mērķi ir veicināt bērnu un jauniešu personisko izaugsmi, attīstot viņos nepieciešamās dzīves prasmes un iemaņas, kā atbildīgam Latvijas un Pasaules pilsonim, kā arī Latvijas skautu un gaidu interešu pārstāvniecība nacionālā un starptautiskā līmenī.

Publiskas personas finanšu līdzekļu un mantas izšķērdēšanas novēršanas likuma (turpmāk – Likums) 2. panta pirmā daļa noteic, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajam mērķim, kā arī normatīvajos aktos noteiktajai kārtībai.

Likuma 5. panta pirmā daļa noteic, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta otrās daļas 4.1 punktā noteikts, ka šā panta pirmās daļas noteikumi neattiecas uz gadījumiem, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam.

Pamatojoties uz Valsts ieņēmuma dienesta publiskojamo datu bāzes informāciju Biedrībai no 2007. gada 28. jūnija piešķirts sabiedriskā labuma organizācijas statuss darbības jomās: pilsoniskas sabiedrības attīstība, izglītības veicināšana.

Likuma 5. panta trešā daļa noteic, ja publiskas personas mantu nodod bezatlīdzības lietošanā, par to tiek pieņemts lēmums.

Ievērojot sabiedrības intereses un lietderības apsvērumus, kā arī Pašvaldību likuma 4. panta pirmās daļas 8. punktā noteikto, ka pašvaldības autonomā funkcija ir veikt darbu ar jaunatni, būtu lietderīgi atļaut Biedrībai izmantot Ogresgala Tautas nama Lielo zāli Ogresgala 5. skautu un gaidu vienības nodarbību organizēšanai, nosakot nodarbību laikus periodā no septembra līdz maijam divas reizes nedēļā – otrdienās no plkst. 18.00 - 19.30 un svētdienās no plkst. 10.00 - 11.30.

Ņemot vērā minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.1 punktu, trešo, trešo *prim* daļu, Pašvaldību likuma 4. panta pirmās daļas 8. punktu, 10. panta pirmās daļas 21. punktu un 73. panta ceturto daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – 1 (Jānis Iklāvs),**

*Jānis Iklāvs balsojumā nepiedalās, ievērojot likumā “Par interešu konflikta novēršanu valsts amatpersonu darbībā” paredzētos lēmumu pieņemšanas ierobežojumus,*

Ogres novada pašvaldības dome **NOLEMJ:**

1. **Nodot** bezatlīdzības lietošanā biedrībai “Latvijas Skautu un gaidu centrālā organizācija”, reģistrācijas Nr. 40008000437 (turpmāk - Biedrība), Ogres novada pašvaldībai (turpmāk - Pašvaldība) piederošā nekustamā īpašuma ar nosaukumu “Kārļi 2” un adresi “Kārļi 2”, Ogresgala pag., Ogres nov. (kadastra numurs 7480 004 0872) daļu: būves ar kadastra apzīmējumu 7480 004 0872 001 (Ogresgala Tautas nama ēka) un ar adresi: Bumbieru iela 9, Ogresgals, Ogresgala pag., Ogres nov., sastāvā esošās telpu grupas ar kadastra apzīmējumu 7480 004 0872 001 001 telpu Nr. 19 (Zāle) ar kopējo platību 272,2 m2, (turpmāk – Telpa) ar bilances vērtību 20414,18 EUR, Ogresgala 5. skautu un gaidu vienības nodarbību organizēšanai uz 5 gadiem, nosakot nodarbību laikus periodā no septembra līdz maijam divas reizes nedēļā – otrdienās no plkst. 18.00 - 19.30 un svētdienās no plkst. 10.00 - 11.30.
2. **Noteikt,** ka Telpa tiek nodota bezatlīdzības lietošanā Biedrībai, kamēr tai ir sabiedriskā labuma organizācijas statuss, bet ne ilgāk kā uz pieciem gadiem.
3. **Noteikt** Telpas lietošanas mērķi – Ogresgala 5. skautu un gaidu vienības nodarbību organizēšanai.
4. **Noteikt** Telpas nodošanas nepieciešamību un lietderību – veicināt bērnu un jauniešu personīgo izaugsmi, attīstot viņos nepieciešamās dzīves prasmes un iemaņas.
5. **Noteikt**, ka patapinājuma līgums par Telpas bezatlīdzības lietošanu tiek izbeigts un Telpa nododama atpakaļ Pašvaldībai, ja:

5.1. Telpa tiek izmantotas pretēji to nodošanas bezatlīdzības lietošanā mērķim vai tiek pārkāpti līguma noteikumi;

5.2. Biedrībai tiek anulēts sabiedriskā labuma organizācijas statuss;

5.3. Telpa ir nepieciešama Pašvaldībai savu funkciju nodrošināšanai.

1. **Uzdot** Ogres novada Kultūras centram organizēt patapinājuma līguma noslēgšanu par Telpas nodošanu bezatlīdzības lietošanā Biedrībai atbilstoši šim lēmumam un normatīvajiem aktiem.
2. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)